CELEX: 32019D1580
Language: bg
Date: 2019-07-18 00:00:00
Title: Решение (ЕС) 2019/1580 на Съвета от 18 юли 2019 година за подписване, от името на Европейския съюз, и за временно прилагане на Споразумението във връзка с ограниченията във времето по договори за предоставяне на въздухоплавателни средства с екипаж между Европейския съюз, Съединените американски щати, Исландия и Кралство Норвегия

25.9.2019   
               
               
                  BG
               
               
                  Официален вестник на Европейския съюз
               
               
                  L 245/1
               
            
         РЕШЕНИЕ (ЕС) 2019/1580 НА СЪВЕТА
         от 18 юли 2019 година
         за подписване, от името на Европейския съюз, и за временно прилагане на Споразумението във връзка с ограниченията във времето по договори за предоставяне на въздухоплавателни средства с екипаж между Европейския съюз, Съединените американски щати, Исландия и Кралство Норвегия
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 100, параграф 2 във връзка с член 218, параграф 5 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     На 11 май 2017 г. Съветът упълномощи Комисията да започне преговори със Съединените американски щати, Исландия и Кралство Норвегия по Споразумение във връзка с ограниченията във времето по договори за предоставяне на въздухоплавателни средства с екипаж („Споразумението“). Преговорите приключиха успешно с парафирането на споразумението на 8 март 2019 г.
                  
               
                     (2)
                  
                  
                     Споразумението следва да бъде подписано и прилагано временно до приключването на процедурите, необходими за влизането му в сила,
                  
               ПРИЕ НАСТОЯЩОТО РЕШЕНИЕ:
         
            Член 1
            Разрешава се подписването от името на Съюза на Споразумението във връзка с ограниченията във времето по договори за предоставяне на въздухоплавателни средства с екипаж между Европейския съюз, Съединените американски щати, Исландия и Кралство Норвегия, както и съвместната декларация, представляваща неразделна част от него, при условие на сключването на посоченото споразумение.
            Текстът на Споразумението, заедно с меморандума от консултациите, е приложен към настоящото решение.
         
         
            Член 2
            Споразумението се подписва на английски език. Съгласно правото на Съюза Споразумението се изготвя от Съюза и на български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, хърватски, чешки и шведски език. Тези допълнителни езикови версии следва да бъдат заверени чрез размяна на дипломатически ноти между страните. Всички заверени версии имат еднаква стойност.
         
         
            Член 3
            Председателят на Съвета е оправомощен да посочи лицето (лицата), упълномощено (и) да подпише (ат) Споразумението от името на Съюза.
         
         
            Член 4
            Споразумението се прилага временно от деня на подписването му (1), до приключване на процедурите, необходими за влизането му в сила.
         
         
            Член 5
            Настоящото решение влиза в сила в деня на приемането му.
         
         
            Съставено в Брюксел на 18 юли 2019 година.
            
               
                  За Съвета
               
               
                  Председател
               
               T. TUPPURAINEN
            
         
         
            (1)  Датата, от която споразумението се прилага временно, се публикува в Официален вестник на Европейския съюз от Генералния секретариат на Съвета.